Diari Oficial de la Generalitat Valenciana


Sumari del DOGV 8657, del 16-10-2019 (2019/9647)

ORDRE 5/2019, de 7 d'octubre, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual es modifica l'Ordre 7/2015, de 27 de febrer, de la Conselleria de Presidència i Agricultura, Pesca, Alimentació i Aigua, per la qual es regulen les ajudes corresponents a la mesura d'agricultura ecològica continguda en el Programa de desenvolupament rural de la Comunitat Valenciana 2014-2020 i cofinançada pel Fons Europeu Agrícola de Desenvolupament Rural (FEADER).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2019/10/07/5/dof/vci/html**

### Dades del document

Número de DOGV
:   8657

Data del DOGV
:   16-10-2019

Secció del DOGV
:   I. DISPOSICIONS GENERALS

Número del document
:   2019/9647


Data del document
:   07-10-2019

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Ordre

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * legislació
    * subsidi d'instal·lació
    * ajuda a l'agricultura
    * jove agricultor

ORDRE 5/2019, de 7 d'octubre, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual es modifica l'Ordre 7/2015, de 27 de febrer, de la Conselleria de Presidència i Agricultura, Pesca, Alimentació i Aigua, per la qual es regulen les ajudes corresponents a la mesura d'agricultura ecològica continguda en el Programa de desenvolupament rural de la Comunitat Valenciana 2014-2020 i cofinançada pel Fons Europeu Agrícola de Desenvolupament Rural (FEADER). [2019/9647]  
  
  
Preàmbul  
L'Ordre 7/2015, de 27 de febrer, de la Conselleria de Presidència i Agricultura, Pesca, Alimentació i Aigua, per la qual es regulen les ajudes corresponents a la mesura d'agricultura ecològica continguda en el Programa de desenvolupament rural de la Comunitat Valenciana 2014-2020 i cofinançada pel Fons Europeu Agrícola de Desenvolupament Rural (FEADER) (DOGV 7478, 04.03.2015), conté en la part dispositiva les bases reguladores i el procediment de concessió d'aquestes subvencions. Posteriorment, va ser modificada per l'Ordre 23/2016 de 3 d'agost, de la Conselleria d'Agricultura, Medi Ambient, Canvi Climàtic i Desenvolupament Rural (DOGV 7852, 17.08.2016), i per l'Ordre 2/2018, de 31 de gener, de la Conselleria d'Agricultura, Medi Ambient, Canvi Climàtic i Desenvolupament Rural (DOGV 8231, 09.02.2018).  
  
El Comité de Seguiment del PDR-CV 2014-2020 va aprovar en la reunió de data 12 de juny de 2018 la tercera proposta de modificació del Programa de desenvolupament rural de la Comunitat Valenciana 2014-2020, que va ser presentada a la Comissió en data 29 de juny de 2018. En aquesta reunió va ser aprovada una nova versió del document Criteris de selecció d'operacions finançades pel PDR-CV 2014-2020.  
  
En conseqüència, d'acord amb el que s'estableix en el PDR-CV 2014-2020 (després de la tercera modificació), cal ajustar els criteris de selecció en què s'ha d'aplicar la mesura 11, corresponents a les mesures d'agricultura ecològica. Aquestes modificacions, realitzades conforme al PDR i tal com estableix l'article 129.1 de la Llei 39/2015, d'1 d'octubre, del procediment administratiu comú de les administracions públiques, s'han realitzat conforme amb els principis de necessitat, eficàcia, proporcionalitat, seguretat jurídica, transparència, i eficiència.  
D'acord amb el que es preveu en el Decret 103/2015, de 7 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i el Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, segons el qual correspon a la Direcció General de Desenvolupament Rural i Política Agrària Comuna (PAC) les funcions en matèria de foment i garantia agrària, polítiques de desenvolupament rural, la política agrària comuna, foment de l'agricultura ecològica, entre d'altres, segons la Llei 38/2003, de 17 de novembre, general de subvencions, i l'article 165.2 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, que determina la competència per a aprovar les ordres de conselleria, d'acord amb l'article 160.2.b d'aquesta llei que habilita la persona titular de la conselleria que disposa de la competència per a aprovar les bases reguladores de les subvencions, conforme amb l'article 28.e de la Llei 5/1983, del Consell, obtingut l'informe de l'Advocacia General de la Generalitat, i conforme amb el dictamen del Consell Jurídic Consultiu, a proposta de la Direcció General de Política Agrària Comuna,  
  
  
ORDENE  
  
Article únic  
Es modifica l'annex I de l'Ordre 7/2015, de 27 de febrer, de la Conselleria de Presidència i Agricultura, Pesca, Alimentació i Aigua, per la qual es regulen les ajudes corresponents a la mesura d'agricultura ecològica continguda en el Programa de desenvolupament rural de la Comunitat Valenciana 2014-2020 i cofinançada pel Fons Europeu Agrícola de Desenvolupament Rural (FEADER), que queda redactat en els termes de l'annex únic d'aquesta ordre.  
  
  
Disposicions addicionals  
  
Primera. Obligacions econòmiques  
La present ordre no genera obligacions econòmiques per a la Generalitat, i no té incidència pressupostària.  
  
Segona. No subjecció a la política de la competència de la UE  
En aplicació dels articles 3 i 4 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, s'especifica que a les ajudes regulades en la present ordre i a les convocatòries que es realitzen en aplicació d'aquesta, no els és aplicable l'article 107.1 del Tractat de funcionament de la UE (TFUE), atés que els fons destinats a finançar les actuacions previstes tenen origen comunitari en el marc de les previsions de l'article 81 i 82 del Reglament (UE) 1305/2013, del Parlament Europeu i del Consell, de 17 de desembre de 2013, relatiu a l'ajuda al desenvolupament rural a través del Fons Europeu Agrícola de Desenvolupament Rural (FEADER), i s'inclouen dins de l'àmbit d'aplicació de l'article 42 del TFUE.  
  
  
  
Disposició derogatòria  
  
Única. Derogació general  
Queden derogades totes les disposicions d'igual o inferior rang que s'oposen al que es disposa en la present ordre.  
  
  
Disposició final  
  
Única. Entrada en vigor  
La present ordre entrarà en vigor l'endemà de la publicació en el Diari Oficial de la Generalitat Valenciana.  
  
València, 7 d'octubre de 2019  
  
La consellera d'Agricultura, Desenvolupament Rural,   
Emergència Climàtica i Transició Ecològica,  
MIREIA MOLLÀ HERRERA  
  
  
ANNEX ÚNIC  
  
MODIFICACIÓ DE L'ORDRE 7/2015, DE 27 DE FEBRER, DE LA CONSELLERIA DE PRESIDÈNCIA I AGRICULTURA, PESCA, ALIMENTACIÓ I AIGUA, PER LA QUAL ES REGULEN LES AJUDES CORRESPONENTS A LA MESURA D'AGRICULTURA ECOLÒGICA CONTINGUDA EN EL PROGRAMA DE DESENVOLUPAMENT RURAL DE LA COMUNITAT VALENCIANA 3202-5110 Q COFINANÇADA PEL FONS EUROPEU AGRÍCOLA DE DESENVOLUPAMENT RURAL (FEADER)  
  
Apartat únic  
Es modifica l'annex I de l'Ordre 7/2015, de 27 de febrer, de la Conselleria de Presidència i Agricultura, Pesca, Alimentació i Aigua, que té la següent redacció:  
  
  
«ANNEX I  
  
Els criteris de selecció que cal aplicar a les operacions de conversió i manteniment de pràctiques i mètodes d'agricultura ecològica són els següents:  
1. Explotacions situades en Xarxa Natura 2000 (criteri 1).  
2. Explotacions amb superfícies que en el període 2007-2013 ja van suportar compromisos mediambientals i/o pràctiques d'agricultura ecològica (criteri 2).  
3. Explotacions situades en zones de muntanya o altres zones amb limitacions específiques de la Comunitat Valenciana (criteri 3).  
4. Explotacions els titulars de les quals s'inicien en l'activitat agrària amb pràctiques ecològiques (criteri 4).  
5. Explotacions amb ajudes d'agroambient i clima en el període 2014-2020 (criteri 5).  
L'aplicació dels criteris de selecció a les sol·licituds d'ajuda es realitzarà seguint el següent esquema:  
  
Criteri de selecció Nivell de compliment Puntuació  
Criteri 1 Si: >= 5 ha 3  
 Si: < 5 ha 2  
 En àrees d'influència a menys   
de 50 km 1  
 Fora de l'àrea d'influència 0  
Criteri 2 Sí 2  
 No 0  
  
Criteri 3 >= 2 ha 2  
 >0,5 ha 1  
Criteri 4 Sí 3  
 No 1  
Criteri 5 Sí 2  
 No 1  
  
  
  
En cas d'empat en la puntuació s'ordenaran les sol·licituds atenent la superfície inscrita en un organisme de certificació de pràctiques d'agricultura ecològica i tindran prioritat les explotacions amb menor superfície. S'exigirà als beneficiaris una puntuació mínima de tres punts per a accedir a l'ajuda.»


Còpia Permalink ELI